Aladdin (animaatiosarja)

Aladdin on Walt Disney Televisionin tuottama animaatiosarja, jota esitettiin Yhdysvalloissa vuosina 1994–1996. Suomessa sarjaa on esitetty Toon Disney -kanavalla, MTV3-kanavalla sekä Nelosella. Sarja sai kolme Annie-palkintoehdokkuutta.

Televisiosarja perustuu Disneyn vuonna 1992 ilmestyneeseen Aladdin-elokuvaan. Sarjan tapahtumat sijoittuvat alkuperäiselle elokuvalle tehtyjen jatko-osien, Jafarin paluun ja Aladdinin ja varkaiden kuninkaan, väliin. Sarja jatkaa kahden ensimmäisen elokuvan fantasiaseikkailuja, joissa päähahmot Aladdin ja Jasmine seikkailevat velhojen, hiviöiden ja varkaiden kansoittamassa maailmassa. Mukanaan heillä on apurina apina nimeltä Abu ja nopeapuheinen muotoaan muuttava lampunhenki, sekä aina valittava ja ahne papukaija Jago, joka oli alun perin Jafarin lemmikki. Sarjassa pääasiassa vihollisina toimivat velho nimeltä Mozenrath, kreikkalainen keksijä Mechanicles, synkkä Mirage ja pulska kelmi Abis Mal.

Päähenkilöt

 * Aladdin: Aladdin on köyhä nuorimies, jota kutsutaan katurotaksi. Hänen ystäviään ovat Prinsessa Jasmine, Henki, Taikamatto, Abu ja Jago-papukaija.
 * Prinsessa Jasmine on Agraban Sulttaanin tytär. Hän asuu Agraban palatsissa.
 * Henki on hassu sininen olento. Hengellä on taikavoimia ja pystyy muuttumaan miksi tahansa. Suomenkielisessä versiossa Hengeltä kuullaan myös imitaatioita tunnetuista julkisuuden henkilöistä.
 * Abu on Aladdinin apina. Abu asuu Aladdinin kanssa Agrabassa.
 * Jago on puhuva papukaija, joka pitää rahasta ja on kiinnostunut aarteista.

Joitakin vastustajia

 * Abis Mal on tuttu Jafarin paluu -elokuvasta, edelleen yhtä kömpelö ja epäpätevä
 * Mechanicles on omien sanojensa mukaan "suurin Kreikan suurista neroista" ja on erittäin tarkka tahrojen suhteen
 * Mozenrath, noin Aladdinin ikäinen velho, joka havittelee suuria määriä taikuuttaa, joilla hän luultavasti aikoisi valloittaisi maailman
 * Mirage on synkkä kissannäköinen maagisia taikoja omaava velhotar
 * Ayam Aghoul, epäkuollut henki, jota ei voi tappaa, koska on jo kuollut
 * Amin Damoolah (tunnetaan paremmin nimellä Rähmäkäpälä) on Abis Maliakin kömpelömpi ja hölmömpi konna

Suomenkieliset äänet
Suomenkielisen tunnusmusiikin laulaa Antti Pääkkönen.

Vastaanotto ja arvostelu
Wizard Magazine listasi vuonna 2001 Aladdinin sijalle 86 laatimassaan kautta aikain sadan parhaan animaatiosarjan listalla.

Lähteet

 * TV.com: Aladdin

Viitteet
Аладин (сериал) Aladdin (Zeichentrickserie) Aladdin (TV series) Aladdín (serie animada) Aladdin (série télévisée) Aladdin (serie televisiva) אלאדין (סדרת טלוויזיה) Aladdin (animatieserie) Aladyn (serial animowany) Aladdin (série de TV) Аладдин (мультсериал) Aladdin (TV-serie) Alaaddin